2.ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

บริษัท เมโทรสตาร์ พร็อพเพอร์ตี้ จำกัด (มหาชน) (“บริษัท”) ก่อตั้งเมื่อวันที่ 22 สิงหาคม 2543
โดยนายวีระ บูรพชัยศรี ด้วยทุนจดทะเบียนเริ่มแรก 5.0 ล้านบาท โดยเปลี่ยนจากชื่อบริษัท
เอ็มทีเอส พร็อพเพอร์ตี้ จำกัด เมื่อวันที่ 24 มีนาคม 2546
ประกอบธุรกิจพัฒนาอสังหาริมทรัพย์โดยมุ่งเน้นในเขตพื้นที่ย่านศูนย์กลางธุรกิจ (CBD-Central
Business District) และพื้นที่ที่เป็นทำเลที่ดี (Prime Area)
เริ่มดำเนินโครงการแรกภายใต้ชื่อ “สีลม เทอเรส” มีมูลค่าโครงการเท่ากับ 341.87 ล้านบาท
ซึ่งเป็นโครงการคอนโดมิเนียมสูง 8 ชั้น ตั้งอยู่บริเวณถนนศาลาแดง ซอย 2
ซึ่งเป็นอาคารที่ก่อสร้างแล้วทิ้งร้างไว้เนื่องจากเจ้าของเดิมประสบปัญหาด้านการเงินและเป็นหนี้ที่ไม่ก่อให้เกิดรายได้จากวิกฤตเศรษฐกิจในขณะนั้น
โดยซื้อมาในปี 2543 ก่อสร้างแล้วเสร็จ และเริ่มเปิดขายเมื่อปี 2544 ทั้งนี้
บริษัทมีประวัติความเป็นมาที่สำคัญ ดังนี้

+--------------+-------------------------------------------------------+
| 2546         | -   บริษัทเพิ่มทุนจดทะเบียนจาก 5.0 ล้านบาทเป็น 100.0 ล้านบาท   |
|              |     ชำระแล้วเท่ากับ 30.0 ล้านบาท                          |
|              |     เพื่อซื้อที่ดินสำหรับใช้ในการพัฒนาโครงการของบริษัท            |
+--------------+-------------------------------------------------------+
|              | -   ซื้อที่ดินบริเวณถนนศาลาแดง ดำเนินการก่อสร้าง               |
|              |     และเปิดขายโครงการภายใต้ชื่อ สีลม แกรนด์เทอเรส           |
|              |     ซึ่งเป็นโครงการที่อยู่ในบริเวณเดียวกับโครงการสีลม เทอเรส     |
+--------------+-------------------------------------------------------+
| กุมภาพันธ์ 2547 | -   ชำระทุนจดทะเบียนเต็มเป็น 100.0 ล้านบาท                 |
+--------------+-------------------------------------------------------+
| กรกฎาคม 2547 | -   บริษัทเพิ่มทุนจดทะเบียนจาก 100.0 ล้านบาท เป็น 200.0       |
|              |     ล้านบาท โดยเรียกชำระแล้วเต็มจำนวน                     |
|              |     เพื่อนำไปชำระเงินกู้ระยะสั้นซึ่งจะทยอยถึงกำหนดชำระภายในสิ้นปี  |
|              |     2547                                              |
+--------------+-------------------------------------------------------+
| สิงหาคม 2547  | -   เริ่มดำเนินการก่อสร้างโครงการเซ็นต์หลุยส์ แกรนด์เทอเรส      |
+--------------+-------------------------------------------------------+
|              | -   บริษัทเพิ่มทุนจดทะเบียนจาก 200.0 ล้านบาท เป็น 300.0       |
|              |     ล้านบาท                                            |
+--------------+-------------------------------------------------------+
| กันยายน 2547  | -   บริษัทได้แปรสภาพเป็นบริษัทมหาชนจำกัด และเพิ่มทุนจดทะเบียนอีก  |
|              |     170.0 ล้านบาท ทำให้บริษัทมีทุนจดทะเบียนทั้งสิ้น 470.0 ล้านบาท |
|              |     เพ                                                |
|              | ื่อเป็นการเตรียมพร้อมในการเสนอขายหลักทรัพย์ต่อประชาชนทั่วไปจำนวน |
|              |     150.0 ล้านบาท                                      |
|              |     และนำบริษัทเข้าจดทะเบียนในตลาดหลักทรัพย์แห่งประเทศไทย     |
|              |     ภายหลังจากการเสนอขายหุ้นในครั้งนี้ สำหรับทุนจดทะเบียนอีก     |
|              |     20.0                                              |
|              |     ล้านบาทเป็นการรองรับการแปลงสภาพขอ                    |
|              | งใบสำคัญแสดงสิทธิที่ได้มีการจัดสรรให้แก่กรรมการและพนักงานของบริษัท |
+--------------+-------------------------------------------------------+
| มิถุนายน 2548  | -   เริ่มดำเนินการก่อสร้างโครงการสาทร เทอเรส คอนโดมิเนียม    |
+--------------+-------------------------------------------------------+
| กรกฎาคม 2548 | -   เริ่มดำเนินการก่อสร้างโครงการบ้านรวิภา (ทาวน์เฮ้าส์)        |
|              |     บริเวณซอยอุดมสุข                                     |
+--------------+-------------------------------------------------------+
| ตุลาคม 2548   | -   หุ้นของบริษัทฯ เริ่มทำการซื้อขายในตลาดหลักทรัพย์แห่งประเทศไทย |
+--------------+-------------------------------------------------------+

2.2 ภาพรวมการประกอบธุรกิจของบริษัท

บริษัทประกอบธุรกิจหลักในการพัฒนาอสังหาริมทรัพย์โดยเฉพาะในพื้นที่ย่านศูนย์กลางธุรกิจ
และพื้นที่ที่เป็นทำเลที่ดี ซึ่งบริษัทจะพิจารณาลักษณะโครงการอสังหาริมทรัพย์ให้เหมาะสมกับทำเลนั้นๆ
อาทิเช่น พื้นที่บริเวณสีลม และสาทร
เป็นพื้นที่ย่านใจกลางธุรกิจของกรุงเทพมหานครซึ่งมีที่ดินอยู่ค่อนข้างจำกัด
และเป็นที่ตั้งของอาคารสำนักงานจำนวนมาก แต่ยังขาดแคลนอาคารชุดพักอาศัย
จึงเหมาะกับการพัฒนาโครงการประเภทคอนโดมิเนียม บริษัทจึงได้เริ่มพัฒนาโครงการ “สีลม
เทอเรส” ขึ้นเป็นโครงการแรกโดยการซื้อโครงการที่ทิ้งร้างไว้แล้วนำมาพัฒนาต่อ
ซึ่งประสบความสำเร็จในด้านการขายเป็นอย่างดี ปัจจุบัน บริษัทมีโครงการที่อยู่ระหว่างการพัฒนา 4
โครงการได้แก่

-   โครงการสีลม แกรนด์เทอเรส เป็นคอนโดมิเนียมสูง 20 ชั้น
    โครงการตั้งอยู่บริเวณถนนศาลาแดง แขวงสีลม เขตบางรัก กรุงเทพมหานคร

-   โครงการเซ็นต์หลุยส์ แกรนด์เทอเรส เป็นคอนโดมิเนียมสูง 27 ชั้น โครงการตั้งอยู่ติดกับถนน
    บริเวณปากซอยสาทร 11 ถนนสาทรใต้ แขวงยานนาวา เขตสาทร กรุงเทพมหานคร

-   โครงการสาทร เทอเรส คอนโดมิเนียม เป็นคอนโดมิเนียมสูง 32 ชั้น
    โครงการตั้งอยู่บริเวณซอยสาทร 3 ถนนสาทรใต้ แขวงทุ่งมหาเมห เขตสาทร
    กรุงเทพมหานคร

-   โครงการบ้านรวิภา ทาวน์เฮ้าส์ เป็นทาวน์เฮ้าส์สูง 4 ชั้น จำนวน 75 หลัง
    ตั้งอยู่บริเวณซอยอุดมสุข ถนนสุขุมวิท เขตพระโขนง กรุงเทพมหานคร

นอกจากนี้ บริษัทมีที่ดินอยู่ในมือบริเวณสาทร เพื่อเตรียมสำหรับการพัฒนาโครงการในอนาคต ได้แก่
โครงการสาทร แกรนด์เทอเรส และโครงการสาทร แกรนด์แมนชั่น

2.3 โครงสร้างรายได้*

[TABLE]

หมายเหตุ

*ปี 2545-2547 บริษัทมีรอบระยะเวลาบัญชีตั้งแต่สิงหาคม – กรกฎาคม อย่างไรก็ตาม
บริษัทได้ทำการเปลี่ยนแปลงรอบระยะเวลาบัญชีเป็นมกราคม – ธันวาคม ตั้งแต่ปี 2548 เป็นต้นไป

**รายได้จากการให้เช่าเกิดจากการให้เช่าที่ดินซึ่งบริษัทยังไม่ได้ดำเนินการพัฒนา
โดยรายได้จากการให้เช่าในปี 2546 และ 2547 เกิดจากการให้เช่าที่ดินของโครงการสีลม
แกรนด์เทอเรส และโครงการสาทร เทอเรส คอนโดมิเนียมตามลำดับ

***รายได้จากการเปลี่ยนสัญญา หมายถึง
เงินที่บริษัทเก็บจากลูกค้าหากลูกค้าที่ทำสัญญาจะซื้อจะขายกับบริษัทแล้ว ต้องการโอนเปลี่ยนมือ
โดยลูกค้าจะต้องเสียค่าธรรมเนียมในการโอนสิทธิในสัญญาเท่ากับ 50,000 บาทต่อครั้ง

****รายได้อื่น ประกอบด้วย กำไรจากการขายที่ดินเปล่า (งบการเงินปี 2547)
กำไรจากการจำหน่ายเงินลงทุนในหลักทรัพย์เผื่อขาย (งบการเงิน ส.ค.-ธ.ค. 2547)
รายได้จากการยึดเงินจอง และดอกเบี้ยรับ

นอกจากนี้
ในอนาคตบริษัทอาจมีรายได้จากการบริการหลังการขายของบริษัทจากการเป็นตัวแทนเจ้าของห้องชุดในการจัดหาผู้เช่า
กำหนดราคาค่าเช่าที่เหมาะสม ดำเนินการเรื่องการจัดทำสัญญาระหว่างผู้เช่าและเจ้าของห้องชุด
รวมทั้งการตกแต่งห้องชุดพักอาศัย

2.4 เป้าหมายการดำเนินธุรกิจ

บริษัทมีเป้าหมายในการเป็นผู้พัฒนาอสังหาริมทรัพย์ประเภทที่อยู่อาศัยในระดับแนวหน้า
โดยการพัฒนาโครงการที่มีคุณภาพ
และสามารถตอบสนองความต้องการของกลุ่มลูกค้าเป้าหมายของบริษัท ทั้งนี้
บริษัทจะมุ่งเน้นการพัฒนาอสังหาริมทรัพย์ในย่านศูนย์กลางธุรกิจ (CBD-Central Business
District) และในพื้นที่ที่เป็นทำเลที่ดี (Prime Area) ทั้งในเขตกรุงเทพมหานคร
และต่างจังหวัด โดยจะพิจารณาประเภทของอสังหาริมทรัพย์ให้เหมาะสมกับทำเลนั้นๆ
ไม่ว่าจะเป็นโครงการประเภทคอนโดมิเนียม ทาวน์เฮ้าส์ บ้านเดี่ยว อพาร์ทเม้นท์ โรงแรม
และรีสอร์ท เป็นต้น บริษัทมีแนวคิดสำคัญในการดำเนินธุรกิจ คือ “C C Q” - Concept, Class
and Quality ซึ่งหมายถึง การพัฒนาโครงการอสังหาริมทรัพย์ที่มีแนวคิดที่เป็นเอกลักษณ์
เป็นโครงการที่มีระดับเพื่อจับกลุ่มลูกค้าตั้งแต่ B+ ขึ้นไปซึ่งเป็นลูกค้ากลุ่มเป้าหมายของบริษัท
และที่สำคัญจะต้องเป็นโครงการที่มีคุณภาพและให้คุณภาพชีวิตกับผู้อยู่อาศัย
รวมทั้งมีสิ่งอำนวยความสะดวกที่ครบครัน